Lolland-Falsters Stifts-Tidende, 1843-07-03
Om det danske Silkeselskab meddeler Berl. Tid." følgende Beretning: J indeværende Aar, som er Selskabets andet Virksomheds=Aar, ere trufne de Foranstaltninger, som maatte ansees fornødne forat fremme Silkeavl ved at anstille muligt fuldstændige Forsøg, deels med Morbærtræers Dyrkning, deels med Silkeormes Opdrætning. Selskabets Plantage i Classens Have, hvortil ifjor var anskaffet flere større Træer fra Regjeringsraad v. Türck i Potsdam, 1000 mindre fra Handelsgartner Batzke paa Nørrebro, og hvortil endvidere skjænkedes nogle hundrede Morbærtræer af Etatsraad Jochims i Slesvig, er udvidet ved at et Antal deels større deels mindre Træer ere anskaffede fra Stockholm, hvorved man haaber at faae en Tilvært af haardføre Træer, der ville fortrinligen godt trives hos os; endvidere er Handelsgartner Batzkes hele Forraad af 3 til haarige Træer, 3200 i Tallet, ham afkjøbte og udplantede i Selskabets Plantage, saa at denne nu har 7000, deels større deels mindre Træer, som, med faa Undtagelser, ere slaaede godt an, hvilket, hvad de ældre Træer fra Potsdam angaaer, især maa tilskrives den gunstige Sommer i Fjor. Fra forskjellige Steder har Selskabet modtaget i Løbet af Vinteren og i dette Foraar Æg, saaledes fra Selskabet for indenlandsk Silkeavl i Sverrig en stor Deel Æg af hvid Race, der er opdrættet paa Bellevue ved Stockholm og et Parti italienske fra Lambruschini i Mailand, hvilke, som en erkjendt god Race var sendt til Sverrig; endvidere har Fabriqueur Rossing i Gothenborg sendt et Parti Æg af den Race, han i 10 Aar udelukkende har opdrættet med Skorzonerer; Selskabets Medbestyrer, Malermester Bruun, har afgivet en Deel Æg af her ifjoropdrættede Silke=Phalæner og endvidere et Parti. han har modtaget fra Jtalien; Selskabets Kasserer, Hr. Hof=Viinhandler Mozart Waagepetersen, har ligeledes skjænket et Parti Æg fra Montpellier. Samtlige Æg ere udlagte til Rugning i et Locale, som Bestyrelsen har leiet i Gaarden No 127 paa Østerbro, i Nærheden af Plantagen, og Ormene opfostres deels med Morbærblade fra samme, deels med Skorzoneerblade, for ogsaa her at gjentage Rossings Forsøg. Til Forstanderske for denne Opdrætningsanstalt er Madam Green antagen, som tidligere har sysselsat sig med Silkeavl, under Fru Bolette Müllers Veiledning, og 4 Elever gaae hende endvidere tilhaande. Da Foraaret indtraadte seent, holdt man Æggene tilbage fra Udrugning indtil den 12te dennes. Hvorvidt en senere Udrugning i August Maaned endnu kan foretages, vil vel deels afhænge af Veirliget, deels af det Foder, som kan skaffes tilveie. Det er at vente, at Selskabets Medlemmer ville faae Leilighed til i denne Opdrætningsanstalt at see i det interessanteste Stadium, naar Ormene ere fuldvoxne og ved at indspinde sig, dette mærkelige Huusdyr, hvormed saaledes anstilles Forsøg, om det her i Norden kan domicieres, hvilket synes at være lykket i Brandenborg og Rhinpreussen. Selskabet har, foruden de Apparater, der høre til Ormenes Opdrætning, bestilt ogsaa de fornødne Maskinerier til Silkens Afhaspning, der maae ansees passende for de mindre Anlæg, som fornemmeligen synes at kunne slutte sig til Silkeavlen, dreven som Huusindustri, hertil har Selskabet. modtaget af det Reiersenske Fond i afvigte Juni Termin en Understøttelse af 100 Rbd.